
HESLS 



MGA BATAYANG KAHULUGAN AT 
ALPABETONG ARABIK 



Allah 


Pansariling pangalan ng nag-iisang tunay 

LLCL L-SLyKJJ. Olya CLy WaidllL IJllldll c^idiXLlLLi^iXLL 

at walang katapusan. Siya ay hindi 
nagkaanak at hindi ipinanganak. Siya ay 
walang katulad at walang katambal. Siya 
ay tanging ganap at walang hanggan. Siya 
ay tagapaglikha at hindi nilikha. Siya ay 
hindi sumanib kaninuman at hindi 
nagkatawang tao. Siya ay hindi nakikita at 
walang sinuman ang maaaring makakita sa 
Kanya dito sa Mundo. Siya lamang ang 
karapat-dapat pag-ukulan ng pagsamba at 
wala n£r iba 


Muhammad 


Siya ang kahuli-hulihan sa mga Propeta at 
Sugo. Ang kanyang ama ay si Abdullah na 
anak ni Abdulmuttalib, at ang kanyang ina 
ay si Aminah na anak ni Wahb. Siya ay 
Arabo na nagmula sa angkan ni Ismael 
na anak ni Abraham (80). Siya ang 
ibinalita ni Hesus (80) na isang Sugo na 
darating pagkaraan niya. Ipinagpatuloy 
niya ang katuruan ni Hesus (80) upang 
ipatupad ang batas na pagsamba lamang sa 
nag-iisang tunay na Diyos. 


Islam 


Ganap na pagsuko at pagpapasakop sa 
nag-iisang tunay na Diyos, at pagtakwil sa 

anumang uri ng pagtatambal. Ito ay galing 
sa salitang arabik na salam na ang 
kahulugan ay kapayapaan. 


Muslim 


Ang taong sumusuko at nagpapasakop sa 
nag-iisang tunay na Diyos, at tumatakwil 
sa anumanf? uri ntr natrtatambal 

lj CI CV 1 1 UillUllC L-4- 1 X XX CL. \J CI ICLlCLlll L'tll • 


Qur'an 


Salita ng Allah (Si) na ipinahayag Niya 
kay Propeta Muhammad (#g) sa 
pamamagitan ni Jibreel (Anghel Gabriel), 
nagsisimula sa Surah Al-Fatihah at 
nagtatapos sa Surah An-Nas. Ito ang 
kahuli-hulihan sa intra banal na TCasulatan 

IVClllLlll XX LI1111U.11 lj i.1 111C Cl L' CL 1 1 C1X 1 1 CI l\.tlk) LilCLLLlll 

na ibinigay sa mga naunang Propeta at 
Susio 


Hadeeth 


Anumang nakasaad kay Propeta 
Muhammad (H) mula sa salita, gawa, 
pahintulot o kaya'y katangian ng kanyang 
pagkatao at pag-uugali. Ito ay 
nagpapaliwanag din sa kahulugan ng banal 
na Qur'an. 




Subhanahu wa Ta'aala: Kaluwalhatian sa 
Kanya, ang Kataas-taasan. 




Salla-Allahu Alayhi wa Sallam: 
Sumakanya ang pagpapala ng Allah at 
kapayapaan. 


mB 


Alayhis Salam: Sumakanya ang 
kapayapaan. 




Radi-Allahu Anhu: Kalugdan siya ng 
Allah. 

A/a/aa 


Mahaba ang pagbigkas sa letrang ito, at sa 
arabik ay 0*) 


Aa/aa 


Mahaba ang pagbigkas sa letrang ito, at sa 
arabik naman ay (^) 


ee/oo/u 


Mahaba rin ang pagbigkas sa mga letrang 
ito. 

ANG PANIMULA 

Ang bawat papuri ay para sa Allah (§g), ang Panginoon 
ng mga nilalang. Nawa'y ang pagpapala at kapayapaan 
ay mapasahuling Propeta at Sugo na si Muhammad (it). 

Inihahandog po namin sa inyo ang babasahing ito na 
magbibigay liwanag tungkol sa tunay na kasaysayan at 
katangian ni Hesus (80) na anak ni Maria. Ang mga 
talata na inyong nababasa dito ay mga pagkakasalin ng 
kahulugan lamang mula sa orihinal na arabik ng banal na 
Qur'an. 

^Sabihin mo (O Muhammad): O mga angkan ng 
Kasulatan (mga Hudyo at Kristiyano)! Halina kayo 
sa isang salita na makatarungan sa pagitan namin at 
ninyo, na huwag tayong sumamba (sa iba) maliban 
lamang sa Allah, at huwag tayong magtambal ng 
anuman sa Kanya, at huwag nating itakda ang ilan sa 
atin bilang Panginoon bukod sa Allah; at kung sila ay 
magsitalikod ay sabihin ninyo: Kayo ay saksi na kami 
ay mga Muslim) (Surah Al-Emran 3:64). 

•(Sabihin mo (O Muhammad): O mga angkan ng 
Kasulatan (mga Hudyo at Kristiyano)! Huwag 
kayong magmalabis sa (hangganan ng) inyong 

relihiyon na naiiba sa katotohanan, at huwag ninyong 
sundin ang pagnanais ng mga tao na nangaligaw 
noong una, at nagligaw (o naglihis) sa karamihan, at 
nangalihis sa tamang landas) (Surah Al-Maidah 5:77). 



{At kung ang mga angkan ng Kasulatan (mga Hudyo 
at Kristiyano) ay nagsisampalataya (naniwala sa 
Allah at sa Kanyang Sugo na si Muhammad) at 
nagkaroon ng pagkatakot (umiwas sa kasamaan), 
katiyakang Aming buburahin ang kanilang mga 
kasalanan at katiyakang sila ay Aming papapasukin 
sa mga Hardin (Paraiso) ng kasiyahan) (Surah Al- 
Maidah 5:65). 

Samakatuwid, ang pinakamatibay na pamantayan ay sa 
pamamagitan ng pag-aaral ng banal na Kasulatan na may 
malinis na hangarin. 

Nawa'y gabayan tayo ng Allah (ft) sa tamang landas 
tungo sa minimithing Paraiso. 



Islam Presentation Committee, Kuwait 

Monday: 9 Dzul Hijjah 1434H. - 14 October 2013G. 

Email: mgipc @ yahoo .com 

Hindi lingid sa ating kaalaman na si Hesus QiM) ay 
mayroong magulang, ang kanyang ina ay si Maria na ang 
tawag sa kanya sa arabik ay Maryam na anak ni Emran. 
Ang pamilya ni Emran ay isa sa mga pinili ng Allah (S§) 
na kung saan higit sa lahat ng mga nilalang sa kanilang 
kapanahunan. Narito ang talata sa banal na Qur'an ayon 
sa pagkakasalin ng kahulugan: 

^Katotohanang pinili ng Allah si Adan, at si Noah, at 
ang pamilya ni Abraham, at ang pamilya ni Emran 
ng higit sa mga nilalang. Mga supling na ang iba ay 
mula sa iba (bawat isa sa kanila ay lahi ng isa't isa); 
at ang Allah ang (ganap na) nakakarinig, ang (lubos 
na) nakakaalam (Surah Al-Emran 3:33-34). 

Sa pagkakaroon ng bukas na puso't isipan, ang sariling 
pagtuklas ang siyang pinakatamang paraan sa 
paghahanap ng katotohanan. 

SI HANNAH NA ASAWA NI EMRAN 

Ang ina ni Maria ay si Hannah na anak ni Faqoudz. Si 
Hannah ay hindi magkaanak sa matagal na panahon at 
dahil sa kanyang taimtim na panalangin na magkaroon 
ng anak ay tinanggap ng Allah (Si) ang kanyang 
panalangin. Sa panahong nagdadalang tao si Hannah ay 
nangako na ihahandog niya ang kanyang anak tungo sa 

pagsisilbi o paglilingkod sa Allah (H). Narito ang talata 
sa banal na Qur'an ayon sa pagkakasalin ng kahulugan: 



(Alalahanin, nang ang asawa ni Emran (na si 
Hannah) ay nagsabi: O aking Panginoon! 
Katotohanang ako ay nangangako na ihahandog ko 
sa Iyo ang sanggol sa aking sinapupunan tungo sa 
paglilingkod sa Iyo (tanging sa pagsamba lamang sa 
Iyo), kaya't tanggapin Mo sa akin, katotohanang 
Ikaw ang (ganap na) nakakarinig, ang (lubos na) 
nakakaalam) (Surah Al-Emran 3:35). 

Sa pag-aaral ng banal na Qur'an, matatagpuan ang 
katotohanan at ang tamis na pananampalataya na siyang 
magbibigay ng tunay na kasiyahan at kapanatagan ng 
sarili. 

SI MARIA NA ANAK NI EMRAN 

Nang maipanganak ni Hannah na asawa ni Emran si 
Maria, siya ay nagpakupkop at nanalangin sa Allah (§f) 
na bigyang kalinga si Maria at ang magiging apo niya 
kay Maria laban sa kasamaan ni Satanas (demonyo) na 
isinumpa. Narito ang talata sa banal na Qur'an ayon sa 
pagkakasalin ng kahulugan: 



{ At nang kanyang maipanganak siya (ang batang si 
Maria), sinabi niya (Hannah): O aking Panginoon! 
Ako ay nagsilang ng isang batang babae, at ang Allah 

ang higit na nakakaalam sa kanyang (Hannah) 
isinilang, at ang lalaki ay hindi katulad ng babae (sa 
paglilingkod), at a king pinangalanan siyang Maryam 
(Maria), at ako ay nagpapakupkop sa Iyo para sa 
kanya (Maria) at sa magiging supling niya laban kay 
Satanas na isinumpa. Kaya't tinanggap siya (Maria) 
ng kanyang Panginoon (Allah) ng may mabuting 
pagtanggap, at hinayaan Niya siya na lumaki sa 
kagandahang-asal, at inilagay siya sa ilalim ng 



pangangalaga ni Zakarias...) (Surah Al-Emran 3:36- 



Sa isang Hadeeth, ayon kay Abu Hurayrah (#>), sinabi ni 
Propeta Muhammad (it): "Walang sanggol na 
ipinapanganak maliban sa siya'y hinihimok ng 
demonyo (tila baga gustong angkinin) sa oras na 
ipinapanganak, kung kaya't umuuha-umiiyak (ang 
sanggol) dahil sa panghihimok ng demonyo sa kanya, 
maliban lang kay Maria at ang kanyang anak (na si 
Hesus)." (1) 

Dininig ng Allah (§g) ang panalangin ni Hannah na ina ni 
Maria kung kaya't lumaki si Maria na may 
kagandahang-asal sa pamamagitan ng mabuting 
pangangalaga ni Zakarias. 



37). 



(1) Ang Hadeeth na ito ay isang pagkakasalin ng kahulugan lamang mula sa 
tekstong arabik na makikita sa Tafseer Ibnu Katheer. 

TUWING PINUPUNTAHAN NI ZAKARIAS SI 
MARIA 

Ang napiling mangangalaga kay Maria sa kapahintulutan 
ng Allah (§§) ay si Zakarias kung kaya't mabuti at 
marangal ang paglaki ni Maria. Nilagay ni Zakarias si 
Maria sa isang pribadong silid na kung tawagin sa arabik 
ay Mihrab upang doon manatili, hinahatiran lamang siya 
ni Zakarias ng makain o inumin subalit namamangha si 
Zakarias tuwing pumupunta o bumibisita sa Mihrab 
dahil sa nakikita niyang mayroong mga pagkain o mga 
prutas si Maria. Narito ang talata sa banal na Qur'an 
ayon sa pagkakasalin ng kahulugan: 



{... tuwing pumapasok (o pumupunta) sa kanya 
(Maria) si Zakarias sa Mihrab (isang pribadong silid) 
ay natatagpuan niya na mayroon siyang panustos (o 
pagkain); sinabi niya (Zakarias): O Maria! Saan mo 
ba ito kinuha? Sinabi niya (Maria): Ito ay nanggaling 
sa Allah, katotohanang ang Allah ay nagbibigay ng 
panustos (ikabubuhay) sa sinumang Kanyang naisin 
ng hindi mabibilang) (Surah Al-Emran 3:37). 

Higit na makatotohanan ang salaysay sa banal na Qur'an 
tungkol sa kasaysayan ni Maria na kung saan ang 
karangalan na ibinigay sa kanya ay hindi matatagpuan sa 
ibang mga Aklat. 

Nang si Maria ay naging ganap na dalaga, pansamantala 
muna siyang lumayo mula sa kanyang pamilya upang 
makapag-isa kung kaya't pumunta sa isang lugar sa 
gawing silangan ng Jerusalem, nagpakita sa kanya ang 
Espiritu (Anghel Gabriel) na nag-anyong isang lalaki. 
Narito ang talata sa banal na Qur'an ayon sa 
pagkakasalin ng kahulugan: 

(At alalahanin (O Muhammad) ang nasa Aklat 
(Qur'an) tungkol kay Maria, nang siya ay lumayo 
(upang makapag-isa) mula sa kanyang pamilya sa 
isang lugar sa gawing silangan. Siya (Maria) ay 
naglagay ng tabing (upang pangalagaan ang kanyang 
sarili) mula sa kanila, at Aming isinugo sa kanya 
(Maria) ang Aming Espiritu (Anghel Gabriel), at siya 
ay nag-anyo sa kanya ng isang ganap na tao) (Surah 
Maryam 19:16-17). 

Kailanman ay hindi mapapantayan ang paggalang at 
pagmamahal ng mga Muslim kay Maria na kung saan 
ipinagtatanggol siya mula sa maselan na paninirang puri. 

KABILANG SA PINAKAMAINAM NA BABAE SI 

MARIA 

Pinili ng Allah (M) si Maria dahil sa kanyang pagiging 
madasalin at marangal na babae kung kaya't siya ang 

pinakamainam na babae sa kanyang kapanahunan. Narito 
ang talata sa banal na Qur'an ayon sa pagkakasalin ng 
kahulugan: 



(At alalahanin, nang ang Anghel (na si Gabriel) ay 
nagsabi: O Maria! Katotohanang pinili ka ng Allah, 
at ginawa ka Niya na dalisay (malinis), at pinili ka 
Niya ng higit sa mga babaeng nilalang. O Maria! 
Isuko mo ang iyong sarili sa iyong Panginoon (Allah) 
at ikaw ay magpatirapa, at ikaw ay yumukod na 



kasama ng mga yumuyukod) (Surah Al-Emran 3:42- 



Sa isang Hadeeth, ayon kay Anas bin Malik (4&), sinabi 
ni Propeta Muhammad (it): "Ang mainam na mga 
babaeng nilalang ay apat: Maria na anak ni Emran, 
Asiyah na asawa ni Paraon, Khadeejah <2) na anak ni 
Khuwaylid at Fatimah na anak ni Muhammad 
(l§)." (3) 

Pinaniniwalaan ng mga Muslim na si Maria ay isang 
malinis na babae, siya ay sumusunod, sumusuko at 



(2) Si Khadeejah ang unang asawa ni Propeta Muhammad (§f). Siya ay balo 
nang kanyang makilala si Propeta. Siya ay nagpakasal kay Propeta sa edad 
na apatnapu (40), samantalang si Propeta ay nasa dalawampu't lima (25). 
Siya ay hindi sumamba kailanman sa mga rebulto o anumang mga imahen 
na sinasamba ng mga tao noon pa man kahit na hindi pa niya nakilala si 
Propeta. Siya ang kauna-unahang babae na yumakap sa Islam. 

(3) Ang Hadeeth na ito ay isang pagkakasalin ng kahulugan lamang mula sa 
tekstong arabik na makikita sa Tafseer Ibnu Katheer. 



43). 

nagpapasakop sa nag-iisang tunay na Diyos, at kung 
tawagin sa salitang arabik ay Muslimah. 

NAGPAKUPKOP SA ALLAH SI MARIA 

Nagulat at natakot si Maria nang makita niya ang Anghel 
na nag-anyong isang lalaki dahil sa ang pagkakaakala 
niya ay may balak na masama ang Making ito sa kanya, 
kaya humingi siya ng tulong at nagpakupkop sa Allah 
(H) laban sa Making ito. Narito ang talata sa banal na 
Qur'an ayon sa pagkakasalin ng kahulugan: 

^Sinabi niya (Maria): Katotohanang ako ay 
nagpapakupkop sa pinakamaawain (Allah) laban sa 
iyo, kung ikaw ay may pagkatakot (sa Allah)) (Surah 
Maryam 19:18). 

Hindi alam ni Maria na isang Anghel pala ang Making 
nagpakita sa kanya, kaya't nagpakilala ang Anghel na 
siya ay sinugo lamang ng Allah (M) upang maghatid ng 
magandang balita. 

MAGANDANG BALITA KAY MARIA 

Naghatid ng magandang balita ang Anghel kay Maria na 
kung saan magkakaroon siya ng isang anak na lalaki sa 
pamamagitan ng salita ng Allah (if), na ang pangalan ng 
kanyang magiging anak ay Maseeh (Mesiyas o Kristo). 

Narito ang talata sa banal na Qur'an ayon sa 
pagkakasalin ng kahulugan: 



{ Alalahanin, nang ang Anghel (na si Gabriel) ay 
nagsabi: O Maria! Katotohanang ang Allah ay 
naghahatid sa iyo ng magandang balita ng isang 
salita mula sa Kanya, ang kanyang pangalan ay 
Maseeh (Mesiyas o Kristo), si Hesus na anak ni 
Maria, na may mataas na karangalan sa Mundo at sa 
kabilang buhay at magiging kabilang sa mga 
malalapit (sa Allah)) (Surah Al-Emran 3:45). 



tSinabi niya (Anghel): Ako ay isang Sugo lamang 
mula sa iyong Panginoon (Allah), upang ihandog 
para sa iyo ang isang matuwid na anak na lalaki) 

(Surah Maryam 19:19). 

Kaaya-aya ang katangian ni Hesus sa Islam dahil 
napakadetalyado ang kanyang kasaysayan, at hindi pa 
siya naipanganak ng kanyang ina na si Maria ay ibinalita 
na ang kanyang karangalan. 

NAGTAKA SI MARIA KUNG PAANO SIYA 
MAGKAKAROON NG ANAK 

Nang maibalita ng Anghel kay Maria ang magandang 
balita na kung saan magkakaroon siya ng isang anak na 
lalaki, siya ay nagtaka kung paano at sa anong paraan 
siya magkakaroon ng anak samantalang wala naman 

siyang asawa at mas lalong hindi siya naging masamang 
babae. Narito ang talata sa banal na Qur'an ayon sa 
pagkakasalin ng kahulugan: 



f Sinabi niya (Maria): O aking Panginoon! Paano 
mangyayaring ako ay magkakaroon ng anak na 
lalaki gayong walang sumaling sa akin na lalaki. 
Sinabi niya (Anghel): Kaya't ito ay mangy ay ari; ang 
Allah ay lumilikha ng anumang Kanyang naisin, 
kapag itakda Niya ang isang bagay, Siya ay 
magsasabi lamang ng "Kun" mangyari "Fayakoon" 
at mangyayari nga) (Surah Al-Emran 3:47). 



{ Sinabi niya (Maria): Paano mangyayaring ako ay 
magkakaroon ng batang lalaki gayong walang 
sumaling sa akin na lalaki, at hindi ako naging 
masamang babae. Sinabi niya (Anghel): Kaya't ito ay 
mangyayari; ang iyong Panginoon (Allah) ay 
nagsabi: Yaon ay magaan sa Akin...) (Surah Maryam 
19:20-21). 

Kapag ang Allah (H) ay nagtakda o kaya'y nagnais ng 
isang bagay, magsasabi lamang Siya ng "Kun Fayakoon" 
mangyari at mangyayari nga. Tanging ang Allah (H) 
lamang ang nag-iisang tunay na Diyos na lumikha ng 
sangkatauhan at sanlibutan. 

SI HESUS AY ISANG TANDA PARA SA 
SANGKATAUHAN 

Ang pagkakaroon ni Maria ng anak ay magaan lamang 
sa Allah (St), at ang batang magiging anak ni Maria na si 
Hesus ay isang tanda ng kakayahan ng Allah (Si) 
para sa sangkatauhan. Narito ang talata sa banal na 
Qur'an ayon sa pagkakasalin ng kahulugan: 



(...at Aming gagawin siya (Hesus) bilang isang tanda 
(o katibayan) para sa sangkatauhan at isang awa (o 
habag) mula sa Amin, at ito ay isang bagay na 
itinakda na (ng Allah). At kanyang (Maria) 
ipinagbuntis siya, at kanyang inilayo siya (ang 
dinadalang-tao) sa isang malayong lugar) (Surah 
Maryam 19:21-22). 

Nilalang si Hesus Q$M) sa sinapupunan ng kanyang ina 
na si Maria, hindi sa pamamagitan ng punlay ng isang 
lalaki kundi sa pamamagitan ng salita ng Allah (ff). 

SI HESUS AY NILIKHA NA WALANG AMA 

Ang paglikha ng Allah (if) kay Hesus ($0) na walang 
ama ay kahalintulad ng pagkakalikha kay Adan sa 
pamamagitan ng pagsabi ng Allah (if) ng "Kun 
Fayakoon" mangyari at mangyayari nga. Narito ang 
talata sa banal na Qur'an ayon sa pagkakasalin ng 
kahulugan: 

< (Katotohanang ang kahalintulad ni Hesus sa Allah ay 
kahalintulad ni Adan; Kanyang nilikha siya (Adan) 
mula sa alabok, pagkatapos ay Kanyang sinabi sa 
kanya: "Kun" mangyari "Fayakoon" at mangyayari 
nga (nalikha). Ito ang katotohanan (tungkol kay 
Hesus) mula sa iyong Panginoon, kaya't huwag kang 
mapabilang sa mga (taong) nag-aalinlangan) (Surah 
Al-Emran 3:59-60). 

Kung susuriin natin mabuti, ang paglikha sa mga tao ay 
mayroong apat na uri: 

1. Si Adan (8S9) ay nilikha na walang ama at ina. 

2. Si Eba ay nilikha na walang ina. 

3. Si Hesus (80) ay nilikha na walang ama. 

4. At ang karaniwang mga tao ay nilikha na may 
ama at ina. 

Bagama't ang paglikha sa mga tao sa iba't ibang 
pamamaraan ay tanda ng kakayahan, kadakilaan at 
kapangyarihan ng Allah (Hf), ang nag-iisang tunay na 
Diyos. 

SI HESUS AY NAGSALITA NOONG NASA 
DUYAN PA 

Dinala ni Maria ang kanyang anak na si Hesus (80) sa 
kanyang pamayanan, ang mga tao ay nagulat sa sanggol 
na dala-dala ni Maria kung kaya't sila ay nagtanong sa 
kanya kung bakit niya nagawang magkaanak 

samantalang ang kanyang mga magulang ay mga 
mararangal at mabubuting tao. Itinuro lamang ni Maria 
ang kanyang anak na si Hesus (8£S) at ito ay nagsalita sa 
kapahintulutan ng Allah (§!). Narito ang talata sa banal 
na Qur'an ayon sa pagkakasalin ng kahulugan: 



tSinabi niya (ang sanggol na si Hesus): Katotohanang 
ako ay isang alipin ng Allah, binigyan Niya ako ng 
Aklat (Injeel) at ginawa (o hinirang) Niya ako bilang 
isang Propeta. At ginawa Niya akong mapagpala 
(nabibiyayaan) saan man ako naroroon, at 
tinagubilinan (o pinag-utusan) Niya ako ng 
pagsasagawa ng Salah (pagdarasal) at pagbibigay ng 
Zakah (katungkulang kawang-gawa) habang ako ay 
nabubuhay. At maging masunurin sa aking ina, at 
hindi Niya ako ginawa na maging ubod ng sama at 
malupit. At mapasaakin ang kapayapaan sa araw na 
ako ay ipinanganak, at sa araw na ako ay 
mamamatay, at sa araw na ako ay muling ibabangon 
sa pagkabuhay) (Surah Maryam 19:30-33). 

Ang pagsalita ni Hesus Q&) sa panahong siya'y nasa 
duyan pa ay isang napakalaking himala, akmang-akma 
sa kanyang karangalan sa Islam. 

SI HESUS AY MAY MGA HIMALA 

Ang mga himala ni Hesus (fS&) ay tulad ng 
pagpapagaling niya sa mga may sakit, sa ketongin, sa 

bulag, ang pagbuhay niya sa patay, ang paghugis niya sa 
putik na hugis ng isang ibon at kapag hinipan niya ito ay 
nagiging ibon, nasasabi niya ang mga bagay na 
nakaimbak sa loob ng bahay ng isang tao at iba pa. 
Narito ang talata sa banal na Qur'an ayon sa 
pagkakasalin ng kahulugan: 



{ At hinirang siya (Hesus) bilang isang Sugo sa mga 
angkan ng Israel (na nagsabi sa kanila): Ako ay 
naparito sa inyo na may dalang tanda (o katibayan) 
mula sa inyong Panginoon (Allah), na gagawa ako 
para sa inyo mula sa malagkit na putik na katulad ng 
hugis ng isang ibon at hihipan ko ito at magiging 
isang ibon sa kapahintulutan ng Allah; at 
pagagalingin ko ang mga isinilang na bulag at ang 
ketongin, at bubuhayin ko ang mga patay sa 
kapahintulutan ng Allah; at babanggitin ko sa inyo 
kung ano ang inyong kinakain at kung ano ang 
inyong iniimbak (o itinatago) sa inyong mga tahanan; 
katotohanang narito ang isang tanda para sa inyo 
kung kayo ay (tunay na) nananampalataya) (Surah 
Al-Emran 3:49). 

Ang lahat ng mga himala na ito ay mga kamangha- 
manghang bagay na kung iisipin natin ay imposibleng 
mangyayari, subalit ito ay nangyayari lamang sa 
kapahintulutan ng Allah (fg). Sa katunayan, ang bawat 
Sugo ng Allah (§g) ay ginawaran ng mahimalang tanda o 
katibayan na hindi kayang tularan ng sinumang tao. 

Kinikilala sa Islam si Hesus Q&) bilang isang Propeta at 
Sugo ng Allah (M) at iginagalang siya tulad ng 
paggalang sa iba pang mga Propeta at Sugo. Narito ang 
talata sa banal na Qur'an ayon sa pagkakasalin ng 
kahulugan: 



{Ang Maseeh (Mesiyas o Kristo) na anak ni Maria ay 
walang iba kundi isang Sugo (lamang), maraming 
mga Sugo ang nagdaan nang una pa sa kanya, at ang 
kanyang ina ay isang babaeng makatotohanan... 

(Surah Al-Maidah 5:75). 



fSinabi niya (Hesus): Katotohanang ako ay isang 
alipin ng Allah, binigyan Niya ako ng Aklat (Injeel) 
at ginawa (o hinirang) Niya ako bilang isang 
Propeta) (Surah Maryam 19:30). 



(At alalahanin, nang si Hesus na anak ni Maria ay 
nagsabi: O mga angkan ng Israel! Ako ay isang Sugo 
ng Allah na ipinadala sa inyo...) (Surah As-Saff 61:6). 

Hindi tinatanggap sa Islam ang paniniwalang si Hesus 
(BM) ay Diyos o kaya'y binhi ng Diyos, sapagkat 
kailanman ay hindi nag-utos si Hesus (80) sa mga tao na 
ituring siya bilang Diyos, ang tanging sinabi niya sa 
kanila ay kung ano ang ipinag-utos sa kanya ng Allah 
(H) na sabihin. 

SI HESUS AT ANG KANYANG INA AY KAPWA 
KUMAKAIN NG PAGKAIN 

Minamahal at pinaniniwalaan ng mga Muslim si Hesus 
(8£®l) subalit ang paniniwala sa kanya ay hindi humigit sa 
isang Propeta at Sugo lamang, siya at ang kanyang ina na 
si Maria ay kapwa kumakain ng pagkain sapagkat sila ay 
mga tao rin na katulad nating nangangailangan ng 
pagkain at inumin. Narito ang talata sa banal na Qur'an 
ayon sa pagkakasalin ng kahulugan: 



t-.silang dalawa (si Hesus at ang kanyang ina na si 
Maria) ay kapwa kumakain ng pagkain, pagmasdan 
kung paano Namin ginawang maliwanag (o malinaw) 
ang mga tanda (o katibayan) sa kanila, pagkatapos 
ay pagmasdan kung paano sila napapaligaw 
(napapalayo sa katotohanan)) (Surah Al-Maidah 



Katotohanan, ang Allah (H) na nag-iisang tunay na 
Diyos ay walang pangangailangan kaninuman tulad ng 
pagkain, inumin o tulong subalit ang lahat ay ganap na 
nangangailangan sa Kanya. 



SI HESUS AY NAG-ANYAYA NG PAGSAMBA SA 

ALLAH 



5:75). 



Binigyang liwanag sa Islam ang tungkol sa layunin ni 
Hesus (sKSI) na kung saan isinugo siya upang ipagpatuloy 

at ipatupad ang pagsamba sa nag-iisang tunay na Diyos, 
ang Allah (H). Narito ang talata sa banal na Qur'an ayon 
sa pagkakasalin ng kahulugan: 



5 ...at ako ay naparito sa inyo na may dalang tanda (o 
katibayan) mula sa inyong Panginoon (Allah); kaya't 
katakutan ninyo ang Allah, at ako ay inyong sundin. 
Katotohanang ang Allah ang aking Panginoon at 
inyong Panginoon kaya't sambahin ninyo Siya, ito 
ang matuwid na landas) (Surah Al-Emran 3:50-51). 

Kung ang katawan ng tao ay hindi mabubuhay ng 
walang pagkain, gayon din ang kaluluwa nito, kung wala 
itong makain ay hindi makakamit ang maligayang buhay 
na walang hanggan sa Paraiso, at ang pagkain ng 
kaluluwa ay ang pagsamba sa Allah (H), ang nag-iisang 
tunay na Diyos. 

SI HESUS AY BINIGYAN NG AKLAT NA INJEEL 

Isa sa mga haligi ng pananampalatayang Islam ay ang 
paniniwala sa mga Aklat na ibinigay ng Allah (Si) sa 
mga dakilang Propeta at Sugo, kabilang sa binigyan ng 
Aklat si Hesus (8SSS) bilang panuntunan at patnubay. 
Narito ang talata sa banal na Qur'an ayon sa 
pagkakasalin ng kahulugan: 



{At sa kanilang mga (Propeta) yapak ay Aming 
pinasunod (isinugo) si Hesus na anak ni Maria, na 

nagpapatotoo sa Tawrah na dumatal nang una pa sa 
kanya, at Aming ipinagkaloob sa kanya ang Injeel na 
naririto ang patnubay at liwanag at nagpapatotoo sa 
Tawrah na dumatal nang una pa sa kanya at isang 
patnubay at pangangaral (o paala-ala) sa mga may 
pagkatakot (sa Allah). At hayaang humatol ang mga 
tao (tagasunod) ng Injeel ng ay on sa ipinahayag ng 
Allah dito (na mga batas), at ang sinumang hindi 
humatol ng ayon sa ipinahayag ng Allah, sila ay mga 
mapaghimagsik) (Surah Al-Maidah 5:46-47). 

^Sinabi niya (Hesus): Katotohanang ako ay isang 
alipin ng Allah, binigyan Niya ako ng Aklat (Injeel) 
at ginawa (o hinirang) Niya ako bilang isang 
Propeta) (Surah Maryam 19:30). 

Ang mga Muslim ay naniniwala sa lahat ng mga Aklat 
na ibinigay o ipinahayag sa mga Propeta at Sugo ngunit 
sa orihinal na anyo nito, tulad ng mga sumusunod: 

1. Ang Suhof - ibinigay kay Propeta Abraham 

(%&). 

2. Ang Zaboor - ibinigay kay Propeta David (80). 

3. Ang Tawrah - ibinigay kay Propeta Moises (80). 

4. Ang Injeel - ibinigay kay Propeta Hesus (80). 

5. Ang Qur'an - ipinahayag kay Propeta 
Muhammad (■:.). 

Ngunit sa paglipas ng maraming panahon, tanging ang 
banal na Qur'an lamang ang nananatili sa orihinal nitong 
anyo, walang nabago, nabawas o kaya'y nadagdag. 

SI HESUS AY NAGTANONG KUNG SINO ANG 
KANYANG MAKAKATULONG 

Napag-alaman ni Hesus (8S8I) ang kawalan ng 
pananampalataya ng mga angkan ng Israel at binabalak 
nila siyang patayin, kaya nagtanong siya kung sino ang 
kanyang makakatulong o makakasama tungo sa landas 
ng Allah (M), at ang kanyang mga disipulo ay nagtugon 
sapagkat sila ay mga sumasampalataya. Narito ang talata 
sa banal na Qur'an ayon sa pagkakasalin ng kahulugan: 

{At nang maramdaman (o mapag-alaman) ni Hesus 
ang kanilang kawalan ng pananampalataya, siya ay 
nagsabi: Sino baga ang aking makakatulong 
(makakasama o tagapagtangkilik) tungo sa (landas 
ng) Allah? Sinabi ng mga disipulo: Kami ang mga 
katulong (tagapagtangkilik) ng Allah, kami ay 
sumampalataya (naniwala) sa Allah at ikaw (Hesus) 
ay magiging saksi (testigo) na kami ay mga Muslim) 
(Surah Al-Emran 3:52). 

Ang pananampalataya ng isang Muslim ay hindi lagi 
nang magkakatulad ang antas sapagkat ito ay maaaring 
bumaba o tumaas, ngunit sa pamamagitan ng mga 
kaalaman na natututunan sa araw-araw na kung saan 

isinasabuhay ng tao ay ang pananampalataya nito ay 
nagiging matatag at malakas. 

SI HESUS AY NAGBABALA SA MGA TAONG 
NAGTATAMBAL SA ALLAH 

Ang dakilang utos mula pa noong unang panahon ay ang 
pagsamba sa nag-iisang tunay na Diyos, ang Allah (§f) 
na walang katambal. Kaya't si Hesus (fS&) ay isinugo sa 
mga angkan ng Israel upang sila'y gisingin mula sa 
kanilang pagkaligaw, at ipangaral sa kanila na sumamba 
lamang sa nag-iisang tunay na Diyos. Ang sinumang 
gumawa ng pagtatambal ay ipagkakait sa kanya ang 
Paraiso at ang kanyang magiging tirahan ay Impiyerno. 
Narito ang talata sa banal na Qur'an ayon sa 
pagkakasalin ng kahulugan: 



(...at ang Maseeh (Mesiyas o Kristo) ay nagsabi: O 
mga angkan ng Israel! Sambahin ninyo ang Allah, na 
aking Panginoon at inyong Panginoon, katotohanang 
ang sinumang magtambal sa Allah ay tunay na 
ipagkakait sa kanya ng Allah ang Paraiso at ang 
Apoy (Impiyerno) ang kanyang magiging tirahan; at 
ang mga mapagsamba sa mga diyus-diyusan, sila ay 
walang magiging tagapagtangkilik) (Surah Al-Maidah 
5:72). 



Ang sinumang gumawa ng kasalanan ay siya rin ang 
mananagot sa kanyang ginawang kasalanan, kaya ang 

doktrina ng pagtubos o pagmamana ng kasalanan ay 
wala sa katuruan sa Islam. 

SI HESUS AT ANG PAGKABABA NG DULANG 
MULA SA LANGIT 

Humiling ang mga disipulo o mga tagasunod ni Hesus 
(ii0) na padalhan sila ng isang dulang na may pagkain 
mula sa langit, gusto nilang kumain dito at upang 
mapanatag narin ang kanilang kalooban at mapatunayan 
ang katotohanang si Hesus (80) ay isang Propeta. Narito 
ang talata sa banal na Qur'an ayon sa pagkakasalin ng 
kahulugan: 



tAlalahanin, nang ang mga disipulo ay nagsabi: O 
Hesus na anak ni Maria! Makakaya ba ng iyong 
Panginoon na magpababa (o magpadala) sa amin ng 
isang dulang (na may pagkain) mula sa langit? Sinabi 
niya (Hesus): Katakutan ninyo ang Allah kung kayo 
ay (tunay na) nananampalataya. Sila ay nagsabi: 
Gusto naming kumain dito (sa dulang na may 
pagkain), at bigyang kapanatagan ang aming mga 
puso (kalooban) at upang aming malaman na 
katiyakang ikaw ay nagsasabi sa amin ng 
katotohanan at kami ay magiging kabilang sa mga 
saksi (na ito ay isang tanda mula sa Allah). Sinabi ni 
Hesus na anak ni Maria: O Allah, aming Panginoon! 
Ipadala Mo sa amin ang isang dulang (na may 
pagkain) mula sa langit upang maging isang 

pagdiriwang para sa una at huli sa amin at isang 
tanda mula sa Iyo; at bigyan Mo kami ng panustos 
(ikabubuhay), sapagkat Ikaw ang pinakamainam sa 
mga tagapagtustos. Sinabi ng Allah: Ako ay 
magpapadala nito sa inyo, datapuwa't sinuman sa 
inyo makaraan nito ang bumalik sa kawalan ng 
pananampalataya, siya ay Aking parurusahan ng 
isang kaparusahan na hindi Ko pa naipaparusa sa isa 
man sa mga nilalang) (Surah Al-Maidah 5: 1 12-1 15). 

Sa isang Hadeeth, ayon kay Ammar bin Yasir 
sinabi ni Propeta Muhammad (H): "Ibinaba ang isang 
dulang mula sa langit na may tinapay at laman..." (4) 

Pagmasdan natin ang kadakilaan ng Allah (Si), ang nag- 
iisang tunay na Diyos na may walang hanggang 
kapangyarihan. Kaya ang Allah (St) lamang ang 
nararapat nating sambahin. 



(4) Ang Hadeeth na ito ay isang pagkakasalin ng kahulugan lamang mula sa 
tekstong arabik na makikita sa Tafseer Ibnu Katheer. Ayon kay Abdullah 
bin Omar kanyang sinabi: Katotohanang ang higit na may matinding 
kaparusahan sa mga tao sa araw ng muling pagkabuhay ay tatlo: Ang mga 
taong mapagkunwari, at ang sinumang bumalik sa kawalan ng 
pananampalataya mula sa mga taong pinadalhan ng dulang, at ang mga 
angkan ni Paraon. 

SI HESUS AY NAGSABI NA MAYROONG 
DARATING NA ISANG SUGO PAGKARAAN 
NIYA 

Sa katunayan, si Hesus (8SSI) ay nagpatotoo sa naunang 
Kasulatan at nagbigay ng magandang balita sa mga tao 
na kung saan mayroong darating na isang Sugo 
pagkaraan niya. Narito ang talata sa banal na Qur'an 
ayon sa pagkakasalin ng kahulugan: 



{At alalahanin, nang si Hesus na anak ni Maria ay 
nagsabi: O mga angkan ng Israel! ako ay isang Sugo 
ng Allah na ipinadala sa inyo, na nagpapatotoo sa 
Tawrah na dumatal nang una pa sa akin, at 
nagbibigay sa inyo ng magandang balita ng isang 
Sugo na darating pagkaraan ko, ang kanyang 
pangalan ay Ahmad; datapuwa't nang siya (Ahmad) 
ay dumating sa kanila na may mga maliwanag na 
katibayan (o tanda), sila ay nagsabi: Ito ay isang 
maliwanag na salamangka) (Surah As-Saff 61:6). 

Sa isang naisalaysay na Hadeeth, sinabi ni Propeta 
Muhammad (H): "Katotohanang mayroon akong mga 
pangalan: Ako si Muhammad at ako rin si Ahmad, at 
ako si Al-Mahi na kung saan sa pamamagitan nito ay 
inaalis ng Allah ang kufr (kawalan ng 
pananampalataya), at ako si Al-Hashir na kung saan 
bubuhayin muli ang mga tao sa aking bakas (siya ang 
unang bubuhayin muli bago ang ibang mga tao), at 

ako si Al-Aaqib (kung saan wala ng Propeta 
pagkaraan niya)." (5) 

At sa isa pang Hadeeth, ayon kay Abu Musa (.#>) 
kanyang sinabi: Pinangalanan sa amin ni Propeta 
Muhammad (H) ang kanyang sarili ng mga pangalan, 
kabilang sa aming natatandaan na kanyang sinabi: "Ako 
si Muhammad at ako rin si Ahmad, at (ako si) Al- 
Hashir..." <6) 

Kay a, walang pag-aalinlangan na ang taong tinutukoy ni 
Hesus (SkSl) na darating sa pangalang Ahmad ay si 
Propeta Muhammad (it). Siya ang inutusan ng Allah (H) 
upang ituwid ang mga pagbabagong ginawa ng mga tao 
sa orihinal na katuruan ni Hesus (8SSI) at ng iba pang mga 
Sugo. 

SI HESUS AY HINDI NAPATAY AT HINDI 
NAIPAKO SA KRUS 

Iginigiit ng mga Hudyo na kanilang napatay at naipako 
sa krus si Hesus ($S0), ito ay isang puspos ng alinlangan 
at haka-haka lamang nila sapagkat ang katotohanan ay 
hindi nila siya napatay ni naipako sa krus, at kung may 



(5) Ang Hadeeth na ito ay isang pagkakasalin ng kahulugan lamang mula sa 
tekstong arabik na makikita sa Tafseer Ibnu Katheer. 

(6) Ang Hadeeth na ito ay isang pagkakasalin ng kahulugan lamang mula sa 
tekstong arabik na makikita sa Tafseer Ibnu Katheer. 

napatay o naipako man sila sa krus iyon ay isang 
inaakala nilang si Hesus (£Jg@l). Narito ang talata sa banal 
na Qur'an ayon sa pagkakasalin ng kahulugan: 



<At sa kanilang pagsasabi (na may kapalaluan): 
Pinatay namin ang Maseeh (Mesiyas o Kristo) na si 
Hesus na anak ni Maria, ang Sugo ng Allah, 
datapuwa't hindi nila siya napatay at hindi nila siya 
naipako sa krus subalit hinalintulad sa kanila 
(inaakala nilang si Hesus), at katotohanang silang 
mga hindi nagkakasundo rito ay puspos ng 
alinlangan, wala silang kaalaman hinggil dito kundi 
isang pagsunod (lamang) sa haka-haka, sapagkat 
hindi nila siya (Hesus) tiyak na napatay) (Surah An- 
Nisa 4:157). 

Hindi kailanman pinabayaan ng Allah (§g) ang Kanyang 
dakilang Propeta at Sugo na si Hesus (80), kaya haka- 
haka lamang ng mga taong mapaggawa ng 
kasinungalingan ang silang naglihis ng katotohanan. 



Maraming nag-aakala na si Hesus ay nahuli, 

naipako sa krus at napatay ng mga Hudyo, subalit ang 
katotohanan ay kinuha at itinaas siya ng Allah (Si) sa 
langit. Narito ang talata sa banal na Qur'an ayon sa 
pagkakasalin ng kahulugan: 



SI HESUS AY ITINAAS SA LANGIT 

^Datapuwa't itinaas siya (Hesus) ng Allah patungo sa 
Kanya, at ang Allah ang (ganap na) 
makapangyarihan, ang (higit na) may karunungan) 

(Surah An-Nisa 4:158). 



fAlalahanin, nang ang Allah ay nagsabi: O Hesus! 
Katotohanang ikaw ay Aking kukunin at itataas 
patungo sa Akin at ikaw ay dadalisayin sa (maling 
paratang at kasinungalingan ng) mga hindi 
nananampalataya, at Aking gagawing nakahihigit 
yaong mga sumusunod sa iyo kaysa sa mga hindi 
nananampalataya hanggang sa araw ng muling 
pagkabuhay; pagkatapos, kayo ay magbabalik sa 
Akin at Ako ang hahatol sa pagitan ninyo sa 
anumang dati ninyong pinagtatalunan (o hindi 
pinagkakasunduan)) (Surah Al-Emran 3:55). 

Sa isang naisalaysay na Hadeeth, sinabi ni Propeta 
Muhammad (H) sa mga Hudyo: "Katotohanang si 
Hesus ay hindi namatay, at katotohanang siya ay 
babalik sa inyo bago (dumatal) ang araw ng muling 
pagkabuhay"' 

Napakainam ang banal na Qur'an, sapagkat nasasaad 
dito ang tunay na pangyayari tungkol kay Hesus (8£@l) 
upang malaman ng mga tao ang katotohanan at maituwid 
ang kanilang maling paniniwala. 



(7) Ang Hadeeth na ito ay isang pagkakasalin ng kahulugan lamang mula sa 
tekstong arabik na makikita sa Tafseer Ibnu Katheer. 

SI HESUS AY TATANUNGIN SA ARAW NG 
PAGHUHUKOM 

Dahil sa maling paratang kay Hesus na siya ay 
itinuring ng mga tao bilang isang Diyos, Diyos na 
nagkatawang-tao o kaya'y anak ng Diyos, pagdating sa 
araw ng paghuhukom ay tatanungin siya ng Allah (Hi). 
Narito ang talata sa banal na Qur'an ayon sa 
pagkakasalin ng kahulugan: 



{At alalahanin, nang ang Allah ay magsabi (sa araw 
ng muling pagkabuhay): O Hesus na anak ni Maria! 
Ikaw ba ay nagsabi sa mga tao na ituring ninyo ako 
(Hesus) at ang aking ina (na si Maria) bilang 
dalawang Diyos bukod sa Allah? Siya (Hesus) ay 
magsabi: Kaluwalhatian sa Iyo (O Allah)! Hindi 
mangyayari sa akin na sabihin ang anumang bagay 
na wala sa akin ang karapatan; kung aking sinabi 
ang gayong bagay ay katotohanang ito ay Iyong 
nababatid, alam (batid) Mo kung ano ang nasa aking 
kalooban at hindi ko alam (batid) ang nasa Iyong 
kalooban, katotohanang Ikaw ang ganap na 
nakakaalam ng lahat ng mga nakalingid. Wala akong 
sinabi sa kanila maliban lamang sa kung ano ang 
Iyong ipinag-utos sa akin na sabihin: Sambahin 
ninyo ang Allah, na aking Panginoon at inyong 
Panginoon, at ako ay isang saksi sa kanila habang 
ako ay nasa kanilang Upon; datapuwa't nang ako ay 
Iyong kunin (itinaas sa langit), Ikaw ang tagamasid 

sa kanila, at Ikaw ang saksi sa bawat bagay. Kung 
sila ay Iyong parurusahan, sila ay Iyong mga alipin; 
at kung sila ay Iyong patatawarin, katotohanang 
Ikaw ay tanging ikaw (lamang) ang (ganap na) 
makapangyarihan, ang (ganap na) may karunungan) 
Surah (Al-Maidah 5:116-118). 

Napakalaking biyaya ang banal na Qur'an, sa 
pamamagitan nito ay natutuklasan natin ang katotohanan 
maging sa nakalipas na pangyayari, sa kasalukuyan na 
pangyayari o kaya'y sa hinaharap na pangyayari. 

SI HESUS AY MULING BABALIK SA LUPA 

Kung ang mga Kristiyano ay naniniwala sa muling 
pagbabalik ni Hesus ganon din ang mga Muslim 
sapagkat kabilang sa pinaniniwalaan sa Islam na hindi 
magaganap ang katapusan ng Mundo hanggang hindi 
bumabalik si Hesus (80) sa lupa. 

Sa katunayan, si Hesus (H0) ay bababa sa gawing 
silangan ng Damascus, nakapatong ang kanyang 
dalawang kamay sa mga pakpak ng dalawang Anghel, 
kapag iniyuko niya ang kanyang ulo ay may tatagaktak 
na tubig, at kapag iniangat naman niya ito ay may 
malalaglag mula dito na katulad ng mga Perlas. 



(8) Ang mga nabanggit sa babasahing ito hinggil sa muling pagbabalik ni 
Hesus (8SB) sa lupa ay sinipi at isinalin mula sa tekstong arabik ng mga 
Hadeeth ni Propeta Muhammad (0). 

Ang muling pagbabalik ni Hesus (8SSI) ay may mga 
mahahalagang dahilan na dapat matupad, kabilang dito 
ang pagpatay niya kay Dajjal, babaliin niya ang krus, 
papatayin niya ang baboy, aalisin niya ang Jizyah 
(buwis) kung kaya sa panahong iyon ay sasagana ang 
kayamanan at wala ng sinumang tatanggap nito, at 
aanyayahan niya ang mga tao sa Islam upang maibalik 
ang wagas at malinis na pagsamba sa Allah (St). Narito 
ang talata sa banal na Qur'an ayon sa pagkakasalin ng 
kahulugan: 



{At walang sinuman (o isa man) sa mga angkan ng 
Kasulatan (mga Hudyo at Kristiyano) kundi 
maniniwala sa kanya (kay Hesus na anak ni Maria 
bilang isang Sugo ng Allah) bago dumatal ang 
kanyang (Hesus) kamatayan; at sa araw ng muling 
pagkabuhay, siya (Hesus) ay magiging saksi (testigo) 
laban sa kanila) (Surah An-Nisa 4:159). 

Katotohanan, ang Islam ang tanging relihiyon na 
nagbibigay ng malinaw na paliwanag tungkol kay Hesus 
(80) at sa kanyang muling pagbabalik sa lupa. 

Si Dajjal ay isang lalaki na mula sa angkan ni Adan 
(&&) na darating sa nalalapit na katapusan ng Mundo, 
may maraming katangian na nabanggit sa mga Hadeeth 
ni Propeta Muhammad (H), kabilang sa kanyang 
katangian, tunay na siya ay isang Making binata, 
pandak, bukaka ang paa, kulot ang buhok, bulag (nabura) 
ang kanang mata at may diperensya ang kaliwang mata, 
at may nakasulat sa pagitan ng kanyang dalawang mata 
na Kafir (Jty na mababasa ng bawat Muslim. 

Si Dajjal ay mag-aangkin ng pagka-Diyos. Siya ay 
mayroong tubig at apoy; ang tubig na nakikita ng mga 
tao ang siyang apoy na nakakasunog, at ang apoy naman 
na nakikita ng mga tao ang siyang malamig na tubig- 
tabang. Siya ay maglilibot sa kalupaan ng sobrang bilis 
katulad ng ulan na itinutulak ng malakas na hangin, 
pupunta siya sa mga tao upang anyayahan sila, sa 
sandaling ito ay maniniwala at tutugon sila sa kanya 
kaya't pag-uutusan niya ang langit para umulan at uulan 
ito, at pag-uutusan niya ang lupa para tumubo ang mga 
pananim at tutubo ito. . . 



(9) Ang mga nabanggit sa babasahing ito hinggil sa mga katangian ni Dajjal 
ay sinipi at isinalin mula sa tekstong arabik ng mga Hadeeth ni Propeta 
Muhammad (§g). Tinatawag din si Dajjal na "Al-Maseeh Ad-Dajjal" ibig 
sabihin ayon sa pagkakasalin nito ay ang Bulaang Kristo o kaya'y ang Anti- 
Kristo, sapagkat siya ay puspos ng kasinungalingan. 

pupunta naman siya sa mga tao upang anyayahan sila, 
ngunit sa sandaling ito ay pasisinungalingan nila siya at 
hindi nila tatanggapin ang kanyang sinasabi kaya't aalis 
siya at sasama sa kanya ang kanilang mga kayamanan. 

Mananatili si Dajjal sa lupa ng apatnapung araw, ang 
unang araw ay gaya ng isang taon, ang ikalawang araw 
ay gaya ng isang buwan, ang ikatlong araw ay gaya ng 
isang biyernes (o isang lingo), at ang nalalabing mga 
araw niya ay gaya ng mga karaniwang araw. Lahat ng 
lugar sa buong Mundo ay papasukin niya, maliban sa 
Makkah at Madeenah sapagkat hindi niya kayang 
pasukin ang dalawang lugar na ito dahil sa binabantayan 
ng mga Anghel. 

Kaya, sa kapahintulutan ng Allah (St) ay bababa si 
Hesus (S09) sa gawing silangan ng Damascus at 
papatayin niya si Dajjal, sa pintuang Ludd (isang lugar 
sa Palestine) niya maaabutan si Dajjal kung kaya't dito 
niya mapapatay. 

Bagama't batid nating lahat na ang bawat may buhay ay 
may kamatayan. Narito ang talata sa banal na Qur'an 
ayon sa pagkakasalin ng kahulugan: 



{Ang bawat may buhay ay makakatikim (o 
makakalasap) ng kamatayan) (Surah Al-Ankaboot 



29:57). 

Sa katunayan, mayroong panangga laban sa kasamaan ni 
Dajjal, at kabilang sa pananggang ito ay ang pagsasaulo 
ng unang sampung talata ng Surah Al-Kahf (kabanata 
18) sa banal na Qur'an. 

YA'JOOJ wa MA'JOOJ 



Ang Ya'jooj wa Ma'jooj ay mula sa angkan ni Adan, 
ang kanilang paglitaw ay kabilang sa malaking 
palatandaang nalalapit na ang katapusan ng Mundo kung 
kaya't lilitaw sa mga tao at mabilis na magsipangalat sa 
kalupaan upang gumawa ng malaking kabuktutan. Narito 
ang talata sa banal na Qur'an ayon sa pagkakasalin ng 
kahulugan: 



fHanggang sa kapag nabuksan (nakawala sa 
kanilang hadlang) ang Ya'jooj wa Ma'jooj, at sila ay 
mabilis na magsipangalat mula sa bawat talampas. 
At nalalapit na ang tunay na pangako (ang araw ng 
muling pagkabuhay); at kapag sumapit na ito, ang 
mga mata ng mga hindi nananampalataya ay 
nakatitig sa pagkasindak (na sila ay magsasabi): 
kasawian sa amin! Katotohanang kami ay nagpabaya 
rito, datapuwa't walang pag-aalinlangan na kami ay 
hindi naging makatarungan (mapagsamba sa mga 
diyus-diyusan)) (Surah Al-Anbiya 21:96-97). 

Kabilang sa katangian ng Ya'jooj wa Ma'jooj, tunay na 
sila ay malalapad ang mga mukha, maliliit ang mga mata 
at senisado ang mga buhok. 



(10) Ang mga nabanggit sa babasahing ito hinggil sa mga katangian ng 
Ya'jooj wa Ma'jooj ay sinipi at isinalin mula sa tekstong arabik ng mga 
Hadeeth ni Propeta Muhammad (M)- 

Ang Ya'jooj wa Ma'jooj ay lilitaw upang sirain nila ang 
pangkabuhayan ng mga tao. Wala silang iiwanang mga 
ari-arian kundi kanilang sisirain, at wala silang 
madadaanan na tubig kundi kanilang iinumin, sapagkat 
iinumin nila ang mga tubig sa ilog hanggang sa may ilan 
sa kanila na dadaan sa isang ilog at iinumin nila ang 
lahat ng tubig nito. 

Kaya, mananalangin si Hesus (fS0) kung saan hihingi 
siya ng tulong sa Allah (Si) laban sa Ya'jooj wa Ma'jooj, 
kaya magpapadala ang Allah (ff) ng mga insekto sa 
kanilang mga leeg hanggang sa mamamatay na silang 
lahat. 

Bilang pagsasabi ng katotohanan, matapos magawa ni 
Hesus (00) ang kanyang mga tungkulin na dapat gawin 
dito sa Mundo ay mamamatay na siya sapagkat siya ay 
tao lamang na anak ng tao. 

Tanging ang Allah lamang ang nag-iisang tunay na 
Diyos na may walang hanggang buhay at kailanman ay 
hindi mamamatay. 

ANG PANGWAKAS 



Sa pananaliksik ng kaalaman, gabay ng isang tao ang 
kanyang makatuwirang pag-iisip at malinis na hangarin. 

Ang bawat isa sa atin ay binigyan ng sariling pag-iisip, 
kaya huwag nating harangan ang ating sarili sa pagtuklas 
ng kaalaman hinggil sa katotohanan. Tunay na mapalad 
ang taong yumakap sa Islam ng buong puso, sapagkat 
siya ay katulad ng isang bagong isinilang na sanggol na 
walang kasalanan. 



fSabihin mo (O Muhammad) sa mga hindi 
nananampalataya, kung sila ay tumigil (sa kawalan 
ng pananampalataya, at kanilang yakapin ang Islam) 
ay patatawarin para sa kanila ang anumang 
nakaraan (na mga kasalanan)...) (Surah Al-Anfal 
8:38). 

Nawa'y ang katotohanan ay magsilbing linaw sa ating 
puso't isipan upang ating matamasa ang tunay at ganap 
na kapayapaan dito sa Mundo hanggang sa buhay na 
walang hanggan sa Paraiso. 

Para sa karagdagang kaalaman, mungkahi o kaya'y 
opiniyon para sa mga susunod na edisyon, mangyari 
lamang na makipag-ugnayan sa may-akda ng Aklat na 
ito. Marami pong salamat. 

Mga Nilalaman 


Pahina 




Mga Batayang Kahulugan 
at Alpabetong Arabik 


2 




Ang Panimula 


5 




Ang Pamilya ni Emran 


7 




Si Hannah na Asawa ni 
Emran 


7 




Si Maria na Anak ni 
Emran 

Tuwing Pinupuntahan ni 
Zakarias si Maria 

U j£j L^llc (Ji.J Lal£ 


Nagpakita ang Anghel kay 
Maria 

Kabilang sa 

Pinakamainam na Babae 
si Maria 

Nagpakupkop sa Allah si 
Maria 


13 




Magandang Balita kay 
Maria 


13 




Nagtaka si Maria Kung 
Paano Siya Magkakaroon 
ng Anak 


14 




Si Hesus ay Isang Tanda 
Para sa Sangkatauhan 

Si Hesus ay Nilikha na 


16 




Walang Ama 






Si Hesus ay Nagsalita 


17 




Noong Nasa Duyan pa 






Si Hesus ay may mga 
Himala 


18 




Si Hesus ay Isang Propeta 
at Sugo 

Si Hesus at ang Kanyang 
Ina ay Kapwa Kumakain 
ng Pagkain 

Si Hesus ay Nag-anyaya 
ng Pagsamba sa Allah 

Si Hesus ay Binigyan ng 
Aklat na Injeel 


22 




Si Hesus ay Nagtanong 


24 




Kung Sino ang Kanyang 
Makakatulong 




ill Jj 


Si Hesus ay Nagbabala sa 


25 




mga Taong Nagtatambal 






sa Allah 






Si Hesus at ang Pagkababa 
ng Dulang Mula sa Langit 

Si Hesus ay Nagsabi na 


28 




Mayroong Darating na 
Isang Sugo Pagkaraan 






Niya 






Si Hesus ay Hindi 

Napatay at Hindi Naipako 







HESLS 



43 



sa Krus 






Si Hesus ay Itinaas sa 


30 




Langit 




f.\ « mil £3j 


Si Hesus ay Tatanungin sa 

Araw ng Paghuhukom 






Si Hesus ay Muling 


33 




Babalik sa Lupa 




J J) J j^H 


Si Hesus ang Papatay kay 

Dajjal 

MGA REPERENSIYA NG AKLAT 

Ang Banal na Qur'an 
Ang Tafseer Al-Jalalayn 
Ang Tafseer Ibnu Katheer 
Ang Sharh Riyad As-Saliheen 
Ang Mukhtasar Al-Fiqh Al-Islami 

MGA LATHALA NG MAY-AKDA 

Ang Pag-aasawa at mga Karapatan 
Ano ang Pagkakaalam mo sa Riba (Pagpapatubo)? 
Mga Alituntunin at mga Kahalagahan ng Pag-aayuno 
Kasaysayan at Katangian ni Hesus sa Qur'an 

